Til Tjenestemannsorganisasjonene

Dato: 12.06.2023

Snr. 2023/60

**REFERAT FRA INFORMASJONS- OG DRØFTINGSMØTE 09.06.2023**

Sted: Det odontologiske fakultet, Faculty Club, møterom 103

Til stede fra arbeidsgiversiden: studiedekan Hans Jacob Rønold, fakultetsdirektør Karen Marie Ulshagen, økonomirådgiver Terje Hegge (sak 22) og HR-rådgiver Astrid Sloreby (sekretær).

Til stede fra arbeidstakersiden: Helvi Saltnes (NTL-OD), Ann-Kristin Ruus (FF/UiO), Anne Karin Kristoffersen (VO IOB) og Catherine Anne Heyward (VO IKO).

Forfall: Ariel Sevendal (Parat) og Preet Bano Singh (Akademikerne).

Det var ingen merknader til innkalling og dagsorden.

**Sak 22/23 Aktuelle saker fra ledelsen (informasjon)**

* Implementeringen av OPUS.

 Som informert om tidligere, må økonomidelen med fakturering ut på nytt anbud.

* Timeplaner – klinikk og teoretisk undervisning

 Studiedekan orienterte. Så langt er det få klager på ny studieplan.

* Ansettelse av klinikkleder

 Man er i gang med å sjekke referanser på de aktuelle søkerne.

* Fagevaluering av medisinsk og helsefaglig forskning

 Forskningsdekan er ansvarlig sammen med instituttlederne.

* Fagmiljøer som kan være aktuelle å flytte til Livsvitenskapsbygget

 Ledelsen er i ferd med å se på om det er aktuelt å foreslå miljøer på IOB.

* Prosess for vurdering av faglige synergier ved en felles organisering av OD og Med.fak.

 Studiedekanen orienterte om hva som har skjedd. OD har ikke hørt noe om mandatet.

**Sak 23/23 Status økonomi (informasjon)**

* Økonomirådgiver Terje Hegge orienterte om status, jf vedlagte presentasjon.

**Sak 24/23 Status for bemanningsplan (informasjon)**

Fakultetsdirektøren informerte om at basert på mottatte innspill, er prosjektbeskrivelsen revidert. Tjenestemannsorganisasjonene vil bli bedt om å reoppnevne (Stemmer dette?) en representant til prosjektgruppa.

I forbindelse med at de ansattes kompetanse skal kartlegges, stilte NTL spørsmål ved om medarbeidersamtaler kan brukes til dette. For å skape trygghet er det videre viktig at alle har en felles forståelse av hva som er målet med kartleggingen.

NTLs representant tok videre opp betydningen av å beholde pasientene. I denne sammenheng må en bli mer profesjonell på innkalling og betaling. Sekretærene bruker mye tid på å få inn de pasientene studentene trenger.

Arbeidsgiver støtter dette, og svarte at pasientene er det viktigste undervisningsmaterialet. ODs mål er å utdanne de beste tannlegene, tannpleierne og spesialistene.

Verneombud IOB bemerket at for å utdanne de beste, må det ligge en forskningsbasert undervisning til grunn.

**Eventuelt**

I dokumentet «Virksomhetsrapportering på studiefeltet 1. tertial 2023» heter det at man skal «styrke og

videreutvikle klinisk veilederkurs (Åsgårdstrandkurset) med et nytt oppfølgingskurs rettet mot klinikkansatte som har gjennomført Åsgårdstrandkurset tidligere.» Til dette opplyste NTL at tannhelsesekretærene ikke har vært på kurs, de har heller ikke hatt fagdager.

Verneombud IKO stilte spørsmål ved progress-meetings for stipendiatene. Enkelte har bedt om dette, men ikke hørt noe. Nettsidene er ikke oppdatert på dette, og ikke alle veilederne har fått informasjon. Til dette

opplyste fakultetsdirektøren at nettsidene vil bli oppdatert og at komiteen nå skal samles. Det har vært et problem å få samlet komiteen.

Astrid Sloreby

sekretær